

Årsrapport Øystre Slidre frivilligsentral 2017

**Målsetting og visjon**

Hovudmål: Vere eit kraftsenter for folkehelsearbeid og frivillig verksemd i kommunen.

Visjon: ”Aktiv for trivsel”.

Delmål:

* Legge til rette for folkehelsearbeid
* Vere ein sosial møteplass og stimulere til aktivitetar på tvers av alder og kultur
* Støtte opp om frivillig aktivitet og rekruttere nye frivillige
* Vere forum for læring om og utvikling av frivillig aktivitet

**Tilsette**

Frivilligsentralen har i 2017 hatt to tilsette og ein stillingsressurs på 100%. Lina Hovi har

hatt 30 % stilling som medarbeider på Frivilligsentralen og Liv Vingdal 30 % som dagleg

leiar i tillegg til 40 % som folkehelsekoordinator. (Stillinga som folkehelsekoordinator

er kobla til Frivilligsentralen, men innebær også arbeidsoppgåver utanom det ordinære

arbeidet på Frivilligsentralen.)

**Organisering**

Øystre Slidre frivilligsentral ligg under kulturavdelinga og folkehelsekoordinator-funksjonen ligg under helseavdelinga, og deltek i faste møter både i kulturavd. og helseavd.

Samhandlingsrådet for Frivilligsentralen består av tre frivillige representantar og to

oppnevnte representantar frå kommunen (ein politiker og ein frå administrasjonen).

Rådet har 2-3 møter i året med dagleg leiar for få informasjon om drifta ved sentralen og for å koma med idéar og innspel til dagleg leiar.

Frivilligsentralen skal vera eit supplement til det eksisterande frivillige organiserte arbeidet

i kommunen og skal drive i samsvar med dei retningslinjer som staten har gjeve for drift av frivilligsentralar, og overordna mål frå eigar, Øystre Slidre kommune.

**Frivillige**

Frivilligsentralen har i 2017 hatt 71 frivillige som har utført ca. 4200 timar med frivillig

arbeid. Storparten av timane har gått til å drifte faste aktivitetar, resten er brukt på

hjelpeoppdrag, utkjøring av oppfyringsved og øvingskjøring for flyktningar.

Dei frivillige er stort sett pensjonistar og mest kvinner. Det er ynskjeleg å rekruttere fleire unge frivillige.

**Aktivitetar**

Frivilligsentralen harhatt 13 faste aktivitetar, der sju av dei har foregått på Moatunet.

Andre lokaler som har vorte brukt er gymsalen på ungdomsskulen, omsorgsboligane og

sjukeheimen.

**Faste aktivitetar i 2017:**

|  |  |  |  |  |  |
| --- | --- | --- | --- | --- | --- |
|  | **DAG** | **TID** | **AKTIVITET** | **STAD** | **ANTAL pr. gong** |
| 1 | Kvar måndag | 16.15-17.15 | Kar-trimmen  ”Sterk & God” | Gymsalen ØSUS | 8-10 |
| 2 | Kvar måndag | 18.00-19.30 | Helsetrimmen | Moatunet | 10-12 |
| 3 | Kvar tysdag | 11.30-14.30 | Håndarbeidstreffet  ”Bøndingen” | Moatunet | 12-18 |
| 4 | Kvar tysdag | 16.00-17.00 | Dame-trimmen  ”Sprek & Glad” | Gymsalen ØSUS | 10-15 |
| 5 | Kvar tysdag | 11.30-12.15 | Sittedans | Sjukeheimen | 10-12 |
| 6 | Kvar onsdag | 12.00-15.00 | Babytreff | Moatunet | 8-14 |
| 7 | Kvar onsdag | 12.00-13.00 | Lesestund/musikkstund | Omsorgsbolig | 4-6 |
| 8 | Kvar onsdag | 13.30-14.30 | Lesestund/musikkstund | Sjukeheimen | 10-12 |
| 9 | Annankvar onsdag oddetal | 19.00-22.00 | Dansekveld  m/Skarvemellin | Moatunet | 25-40 |
| 10 | 1 onsdag i mnd | 19.00-21.00 | Musikktreff | Moatunet | 15-20 |
| 11 | Kvar torsdag | 15.00-18.00 | Sittedans | Moatunet | 12-20 |
| 12 | Kvar fredag | 11.00-14.00 | Fredagskafé | Moatunet | 20-45 |
| 13 | Mån- fre | 8.30-16.00 | Hjelpeoppdrag | I heile kommunen | Ca. 650 oppdrag i året |

**Arrangement**

1. Måneskinsturar på trugar (25 deltakarar). Samarbeid med bygdekvinnelaget.
2. Heimstølsvandring og nærturar (50 deltakarar).
3. Guida fjellturar ( 26 deltakarar).
4. Trilleturar med bebuarane på sjukeheimen annankvar måndag i juni-september.
5. Hyggetreff for 70- og 75-åringar 31.mai (20 deltakarar).
6. Dagstur til Fattighuset i Oslo, leverte varme sjølvproduserte klede.
7. Stølsveko 7.-11.aug. med 35 deltakarar – sjå meir info under prosjekt.
8. Folkehelseveke 26.aug - 3.sept.med ca. 350 deltakarar. Samarbeid med lag og organisasjonar, næringslivet, FAU ØSUS og kyrkjekontoret.
9. Frivilligfestar på Solhaug samfunnshus og i Volbu Grendhus (60-80 deltakarar).
10. Utkjøring av oppfyringsved til eldre og uføre.
11. Hyggetreff med CD-slepp: Vårt eige «husorkester» Skarvemellin valgte å spele inn CD på ein dansekveld på Moatunet hausten -17. Hadde hyggetreff med CD-slepp 22/12.
12. Fleire samarbeidstiltak med lag/organisasjonar og flytningtenesta og heimetenesta.

**Prosjekt**

1. Stolpejakt: Har samarbeidd med Øystre Slidre IL om finansiering av Stolpejakt i Løkjisskogen, Heggenes. Har hatt 416 brukarar i 2017.

Fekk kr. 35 000 i prosjektmidler frå Oppland Fylkeskommune

1. Friluftsport: Nytt O-kart for Heggenes-området og nye infotavler langs Vinda. Gapahuk i Løkjisskogen kjem i 2018 (samarbeid med Tingvang barnehage).

Fekk kr. 50 000 i prosjektmidler frå Friluftsrådenes Landsforbund.

1. Stølsveko: Friluftskule for barn 10-13 år. Aktivitetar til fjells i fem dagar. Samarbeid med fjellstyre, helsestasjon, stølseigarar, Røde Kors og Beito Aktiv. Femte året Stølsveko vart arrangert. 50 søkjarar til 35 plassar.

Fekk kr. 75 000 i prosjektmidler frå Oppland Fylkeskommune.

1. Utstyrssentral: Eit samarbeidstiltak med Arbeid og Aktivitet om gratis utlån av sport- og friluftsutstyr. Opna nytt utstyrslager i Vindevegen 5 hausten 2017. Har hatt 76 lånetakarar som har lånt totalt ca. 300 sportsartiklar i 2017.

Fekk kr. 25 000 i gåvemidler frå Sparebankstiftelsen Øystre Slidre og kr. 90 000 i gåvemidler frå Sparebankstiftelsen DNB. (Fekk også kr. 70 000 til utstyrssentralen frå skjønnsmidlane til integrering av flyktningar - sjå meir info under integrering).

1. Integrering av flyktningar: Eit samarbeidsprosjekt med flyktningtenesta om aktivitetstiltak for flyktningar (aktivitetskontakt, aktivitetsdagar sommar og vinter, opplæring i norsk friluftsliv, utlån av utstyr).

Fekk kr. 350 000 i skjønnsmidler frå Fylkesmannen i Oppland til dette prosjektet.

I tillegg har kommunen kosta nytt utstyrslager til kr. 85 000.

**Marknadsføring:**

* Facebookside : Øystre Slidre frivilligsentral
* Frivilligsentralen fekk ny heimeside i 2017: [www.oystre-slidre.frivillligsentral.no](http://www.oystre-slidre.frivillligsentral.no)
* Trykksaker: brosjyra Trimtilbod i Øystre Slidre, brosjyre for Utstyrssentralen, O-kart Heggenes
* Informasjon i lokalavisa, plakatar og på kommuna si heimeside
* Foredrag lokalt og regionalt

**Stor etterspurnad etter tilbod**

Frivilligsentralen er i ferd med å «vekse ut over sine breidder». Vi får ofte spørsmål frå kommunale tenester, lag og organisjonar og enkeltpersonar som ynskjer nye tiltak på frivilligsentralen, som for eksempel: aktivitetsvenn for demente, tiltak for barn/unge med spesielle behov, kargruppe med praktiske aktivitetar, samtalegrupper, transporttilbod for eldre og uføre, rydde og merke turstigar, familietreff for småbarnsfamiliar, lesevenner, møteplassar for nye innbyggarar, julekveld-arrangement, tiltak for flyktningar (øvingskjøring, transport, aktivitetskontakter, språktrening), fleire plassar på Stølsveko, hjelpeoppdrag for eldre og uføre.

Vi skulle gjerne sagt ja til meir, men slik situasjonen er i dag, har ikkje Frivilligsentralen kapasitet til å ta på seg fleire oppgåver.

Målet for Frivilligsentralen bør vere å tilby fleire førebyggjande og helsefremjande møteplassar som kan koma enda fleire til gode.

**Utfordringar**

Dagleg leiar har mange og varierte arbeidsoppgåver: I tillegg til å administrere faste aktivitetar og enkeltarrangement på sentralen, er det mykje arbeidstid som går med til å delta i samarbeidsmøter innan helse, kultur, flyktningteneste, koordinerande eining, friluftsrådet og nettverkssamlingar for folkehelse og frivilligsentralar. Det er også ei utfordring å få tid til å kartlegge frivillig aktivitet i regi av lag/organisasjonar i kommunen, samt synleggjera kor viktig det frivillige arbeidet er.

**Finansiering/økonomisk oversikt**

Under følgjer eit enkelt oppsett over kostnadar og inntekter knytt til drifta for både frivilligsentral (60%) og folkehelse (40%). Av store kostnader er husleige for Moatunet på kr. 190 000. På inntektsida er dei største postane rammetilskot på kr. 365 000 og prosjekt-midler/gåver til Stølsveko (75 000) og utstyrssentralen (kr. 115 000).

Rekneskapet for frivilligsentralen for 2017 er revisorgodkjent og godkjent av kommunestyret i sak /18

Rekneskap 2017

|  |  |  |
| --- | --- | --- |
| Konto |  | SUM |
| 10 | Løn og sosiale utgifter | 604 264 |
| 11-12 | Varer og tenester (inkl. husleige). Inventar og utstyr. Honorar | 400 689 |
| 13-15 | Kjøp av tenester. Overføringar. Finansieringsutgifter | 60 877 |
|  | **Sum kostnader** | **1065 830** |
|  |  |  |
| 16-17 | Salgsinntekter – Refusjoner (Prosjektmidler Stølsveko 75 000) | -131 715 |
| 18-19 | Statstilskott (365 000). Gåver (Utstyrsentral 115 000) | -485 788 |
|  | **Sum inntekter** | **-617 503** |
|  | **Lokal finansiering** | **448 327** |

Heggenes, 05.03.18

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Liv Vingdal Kjell Berge Melbybråten

Dagleg leiar Ordførar og styreleiar

Øystre Slidre Frivilligsentral Øystre Slidre Frivilligsentral